พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลท่าวังพร้าวตำบลทุ่งสะโตก ตำบลบ้านแม ตำบลน้ำบ่อหลวงอำเภอสันป่าตองตำบลสันติสุข ตำบลยางคราม กิ่งอำเภอดอยหล่ออำเภอจอมทองและตำบลทุ่งรวงทอง ตำบลดอนเปาอำเภอแม่วางจังหวัดเชียงใหม่พ.ศ.๒๕๕๐ ภูมิพลอดุลยเดชป.ร.ให้ไว้ณ วันที่ ๓ มีนาคม พ.ศ. ๒๕๕๐เป็นปีที่๖๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลท่าวังพร้าว ตำบลทุ่งสะโตก ตำบลบ้านแม ตำบลน้ำบ่อหลวง อำเภอสันป่าตองตำบลสันติสุข ตำบลยางคราม กิ่งอำเภอดอยหล่อ อำเภอจอมทอง และตำบลทุ่งรวงทองตำบลดอนเปา อำเภอแม่วาง จังหวัดเชียงใหม่ เพื่อสร้างถนนสายเชื่อมระหว่างทางหลวงแผ่นดินหมายเลข๑๐๘ กับถนนเลียบคลองชลประทานอาศัยอำนาจตามความในมาตรา ๑๖ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ กับมาตรา ๕วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลท่าวังพร้าว ตำบลทุ่งสะโตก ตำบลบ้านแม ตำบลน้ำบ่อหลวง อำเภอสันป่าตองตำบลสันติสุข ตำบลยางคราม กิ่งอำเภอดอยหล่อ อำเภอจอมทอง และตำบลทุ่งรวงทองตำบลดอนเปา อำเภอแม่วาง จังหวัดเชียงใหม่ พ.ศ. ๒๕๕๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างถนนสายเชื่อมระหว่างทางหลวงแผ่นดินหมายเลข๑๐๘ กับถนนเลียบคลองชลประทานมาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลท่าวังพร้าว ตำบลทุ่งสะโตก ตำบลบ้านแม ตำบลน้ำบ่อหลวงอำเภอสันป่าตอง ตำบลสันติสุข ตำบลยางคราม กิ่งอำเภอดอยหล่อ อำเภอจอมทองและตำบลทุ่งรวงทอง ตำบลดอนเปา อำเภอแม่วาง จังหวัดเชียงใหม่ มีส่วนแคบที่สุดสองร้อยเมตรและส่วนกว้างที่สุดห้าร้อยเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลท่าวังพร้าวตำบลทุ่งสะโตก ตำบลบ้านแม ตำบลน้ำบ่อหลวง อำเภอสันป่าตอง ตำบลสันติสุข ตำบลยางครามกิ่งอำเภอดอยหล่อ อำเภอจอมทอง และตำบลทุ่งรวงทอง ตำบลดอนเปา อำเภอแม่วางจังหวัดเชียงใหม่ พ.ศ. 2550(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างถนนสายเชื่อมระหว่างทางหลวงแผ่นดินหมายเลข ๑๐๘กับถนนเลียบคลองชลประทาน ในท้องที่ตำบลท่าวังพร้าว ตำบลทุ่งสะโตก ตำบลบ้านแมตำบลน้ำบ่อหลวง อำเภอสันป่าตอง ตำบลสันติสุข ตำบลยางคราม กิ่งอำเภอดอยหล่ออำเภอจอมทอง และตำบลทุ่งรวงทอง ตำบลดอนเปา อำเภอแม่วาง จังหวัดเชียงใหม่เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้โสรศ/ผู้จัดทำ๒๗มีนาคม ๒๕๕๐[๑] ราชกิจจานุเบกษาเล่ม ๑๒๔/ตอนที่ ๑๖ ก/หน้า ๒๙/๑๙ มีนาคม ๒๕๕๐